astragalus
        
         (spill med knokler)
Store norske leksikon,Historie,Kulturhistorie,Gjenstanders kulturhistorie
Astragalus er en eldre betegnelse på vristbenet, den øverste av fotrotens små knokler, som også brukes om navn på et spill med knokler.
Astragaler av sauer var i oldtidens Hellas et yndet leketøy for barn, blant annet til lette behendighetsspill. Disse astragalene har prismeform med fire relativt jevne sideflater, merket med verdiene 1, 3, 4 og 6. I det vanligste spillet ble det brukt fire astragaler, og hvert kast hadde sitt eget navn og sin spesielle symbolske betydning. Lykkekastet Venus som vant alt, bestod i at fire forskjellige sider kom opp. Dette motivet finnes ofte gjengitt på antikke bilder. Les mer i Store norske leksikon spill